Luettelo digimoneista M–O
O > Ogremon

Ogremon (suomennoksissa Orgamon) on virustyypin Champion-tason örkkidigimon. Ogremon muistuttaa vihreää örkkiä, jolla on pitkät valkoiset hiukset, sarvet päässä, mustat ja punaiset nahkaremmit jalkojensa ympärillä ja musta lannevaate. Ogremonin tunnetuin hyökkäys on Keisarinnyrkki (Overlord Fist). Ogremon kantaa myös luista nuijaa, jolla hän iskee vihollisiinsa. Muita Ogremonin hyökkäyksiä ovat Bone Mace, Bone Strike, Strong Maul ja Faint Punch. Ogremonista on myös X-Antibodymuoto Ogremon X, jossa Ogremon on petomaisempi ja sillä on pidempi kieli ja kädessään kirves, joka muistuttaa moottorisahaa ja kitaraa. Ogremon X:n hyökkäyksiä ovat Tyrant Fist ja Week End. Ogremon voi kehittyä Goblimonista. Ogremonin vaihtoehtoisia muotoja ovat Fugamon ja Hyogamon.
Ogremonin päävihollinen sarjassa Digimon Adventure on hänen kilpailijansa Leomon. Heidän taistellessaan keskenään, Devimon otti Leomonin mielen haltuunsa ja Ogremon suostui vapaaehtoisesti tuhoamaan Valitut lapset. Devimon myöhemmin yhdisti Ogremonin itsensä kanssa. Devimonin tuhouduttua Leomon pelotti Ogremonin pois. Taichin jouduttua yllättäen takaisin ihmisten maailmaan, hän huomaa Ogremonin kaupungissa ja taistelun jälkeen Ogremon palaa Digimaailmaan. Eri Ogremon nähtiin Digitamamonin ravintolan asiakkaana. Myöhemmin Ogremon taisteli yksin valtavaa Woodmon-laumaa vastaan ja oli tappiolla. Yhtäkkiä MetalEtemon iskeytyi taivaalta meteoriitissa (Pimeän verkoston voimakeskus) tuhoten Woodmonit ja haavoittaen Ogremonia. Mimi ja Jou Kido löysivät hänet ja hoitivat hänen haavansa. Tämä liikutti Ogremonia, koska he aiemmin olivat vihollisia. Ogremon kertoi heille miksi hänestä ja Leomonista tuli kilpailijat ja mitä tapahtuu, kun toinen voittaa toisen pysyvästi. Ogremon liittoutuu heidän kanssaan Leomonin kuoleman jälkeen tajuttuaan Leomonin olleen enemmäin kuin kilpailija, ja auttaa Valittuja lapsia taistelussa Pimeyden valtiaita vastaan. Ogremon on läsnä viimeisessä taistelussa Piamonia ja Menacemon-joukkoa vastaan ja kiittää lapsia heidän tuhottua Apocalymonin. Osallistuttuaan yhteisvalokuvaan Valittujen lasten kanssa Ogremon marssii metsään. Tämän jälkeen häntä ei enää nähdä sarjassa. Digimon Zero Twon epilogissa 25 vuotta myöhemmin, kun Jousta on tullut Digimaailman tohtori, Ogremon nähdään yhtenä hänen potilaistaan. Digimon Adventure tri. -elokuvasarjan toisessa osassa Determination, tartunnalle altistunut Ogremon hyökkäsi Aikojen Alun kaupunkiin tuhoten siellä olevia Digimunia. Leomon onnistui kuitenkin ajamaan Ogremonin pois. Myöhemmin Ogremon ilmestyy ihmisten maailmaan ja taistelee Meicoomonia ja Togemonia vastaan kunnes Leomon raahaa hänet takaisin Digimaailmaan.
Digimon Tamersissa Takato vitsailee, että hänen opettajansa näyttää Ogremonilta.
Elokuvassa Digimon Savers the Movie: Ultimate Power! Activate Burst Mode!! Ogremon nähtiin komentamassa useita Goblimoneja, jotka hyökkäsivät Rhythmin kimppuun, mutta Agumon kukisti Ogremonin ja Lalamon ja Gaogamon kukistavat Goblimonit.
Digimon Fusionin kolmannella kaudella DigiQuartzissa Ogremon ja Fugamon vangitsivat ihmisiä, jotka tulivat heidän nuudeliravintolaansa. Tagiru onnistui kukistamaan Ogremonin ja nappaamaan hänet. Myöhemmin Tagiru yhdisti Ogremonin Arresterdramonin kanssa jaksossa 77.
Digimon Adventure V-Tamer 01 -mangassa useita Ogremoneja nähtiin Daemonin palvelijoina. Ogremon nähtiin myös Vandemonin joukoissa Nightmare Castlessa. Myöhemmin Rein paettua Demon Castlesta Ogremon tarjoutuu etsimään hänet, mutta Callismon tuhosi Ogremonin. Myöhemmin Neo yhdisti Ogremonin Devimonin kanssa SkullSatamoniksi.
Digimon Next -mangassa Ogremon taisteli Garurumonia vastaan Battle Stagella Net Game Worldissa.
Ogremon nähdään vuoden 2020 Digimon Adventure -sarjassa toisena Devimonin kahdesta luutnantista yhdessä sinisen Coredramonin kanssa. Ogremon menetti toisen sarvensa taistellessaan Greymonia vastaan, mikä sai Ogremonin raivostumaan ja hän vannoi kostavansa tapahtuneen Greymonille. Mutta hävittyään toistamiseen Greymonille kohdattuaan tämän uudelleen ja MetalTyrannomonin voitettua Greymonin hänen sijastaan, Ogremon koki kunniansa ja ylpeytensä menetetyksi ja tajuttuaan Devimonin hylänneen hänet Ogremon päätti taistella MetalTyrannomonia vastaan sekä paljastaa Valituille, että mihin suuntaan näiden oli mentävä pyhien digimonien löytämiseksi. Tämän jälkeen MetalTyrannomon hyökkäsi Ogremonin kimppuun, jolloin Ogremonin luultiin kuolleen. Mutta myöhemmin paljastui, että Ogremon olikin menettänyt muistinsa ja kehittynyt Rebellimoniksi. Taichi ja Agumon melkein tunnistivat hänet, kun Rebellimon mainitsi sanat ”suoraan eteenpäin”, mutta pitivät sitä myöhemmin vain sattumana.